Muhu (parohija)
<s>Muhu (estonski: Muhu vald) je ruralna parohija (općina) od 1,974 stanovnika na zapadu Estonije u Okrugu Saare.</s>

<s>Geografske karakteristike</s>

<s>Općina se prostire po otoku Muhu i po obližnjim manjim otocima; Kesselaid, Viirelaid, Võilaid i Suurlaid na površini od 207,9 km².</s>

<s>Malobrojni stanovnici žive raštrkani u 52 sela i zaseoka; Aljava, Igaküla, Kallaste, Kantsi, Kapi, Kesse, Külasema, Laheküla, Lalli, Leeskopa, Lehtmetsa, Lepiku, Levalõpme, Linnuse, Lõetsa, Mõega, Mõisaküla, Mäla, Nautse, Nurme, Oina, Paenase, Pallasmaa, Piiri, Põitse, Päelda, Pärase, Raegma, Rannaküla, Raugi, Rebaski, Ridasi, Rinsi, Rootsivere, Rässa, Simiste, Soonda, Suuremõisa, Tamse, Tupenurme, Tusti, Vahtraste, Vanamõisa, Viira, Võiküla i Võlla.</s>

<s>Administrativni centar općine je selo Liiva u centru otoka u kom živi 167 stanovnika, a glavna luka je Kuivastu, na jugoistoku otoka iz kojeg plove trajekti za kopno.</s>

<s>Liiva je udaljena 65 km od svog okružnog centra Kuressaare i 153 km od glavnog grada Tallinna.</s>

<s>Historija</s>

<s>Sve do Livonskog rata (1558. -1583) otok Muhu je zajedno s istočnim dijelom Otoka Saaremaa, pripadao Livonskom redu, kao zasebna crkvena parohija.</s>

<s>Za Livonskog rata Muhu je došao pod vlast danskog kralja.</s><s>Od 1645.</s><s>Muhu je bio švedska domena, koju je kraljica Kristiina dala svom livonskom guverneru Magnusu De la Gardieu.</s><s>Kad je on pao u nemilost kod prevrtljive Kristiine, Muhu je ponovno postao kraljičina domena.</s>

<s>Kao dio Ruskog Carstva Muhu je zajedno sa Otokom Saaremaa od 1731. formirao rajon koji je pripadao Livonskoj guberniji.</s>

<s>U međuratnom periodu za vladavine prve Estonske republike otok je administrativno podjeljen na dvije ruralne općine, a od 1939. samo na jednu.</s><s>Za sovjetske vladavine od 1945. bio je podjeljen na četiri, pa nakon 1954. na dvije i od 1960. na jednu sa centrom u Liivi.</s>

<s>Muhu je prvi u Estoniji 1. oktobra 1990. vratio status ruralne općine.</s>

<s>Izvori</s>

<s>Vanjske veze</s>

<s>Muhu vald (službene stranice)</s>

<s>Naselja u Estoniji</s>

